Рейтинг: Қырғызстан - 72, Қазақстан - 122 орында
"Рейтинг: Қырғызстан - 72, Қазақстан - 122 орында" | "https://abai.kz/post/151216"
TITLE: Рейтинг: Қырғызстан - 72, Қазақстан - 122 орында
URL: https://abai.kz/post/151216
META: "Рейтинг: Қырғызстан - 72, Қазақстан - 122 орында" | "https://abai.kz/post/151216"
DATE: 04.05.2022
AUTHOR(s): Abai.kz
TOTAL WORDS: 120
TEXT: Халықаралық "Шекарасыз тілшілер" үкіметтік емес ұйымы 3 мамырда БАҚ еркіндігінің жыл сайынғы рейтингі - Дүниежүзілік баспасөз еркіндігі индексін жариялады. Биыл Қырғызстан рейтингте жеті саты көтеріліп, 72-орынға тұрақтады. Республика былтыр 79-орында болған. Дегенмен Қырғызстан баспасөз еркіндігі күрделі елдер тізімінен әлі шыға қойған жоқ. Рейтингке сәйкес, Қырғызстанда "баспасөз бен сөз бостандығы айтарлықтай деңгейде", мемлекет дәстүрлі БАҚ-қа бақылау орнатқанына қарамастан, баспасөзде "әжептәуір плюрализм бар". "Шекарасыз тілшілер" 2022 жылғы индексті есептеу әдісіне өзгеріс енгізгенін хабарлады. Ұйым биыл жаңа бес көрсеткішке сүйенді. Олар: саяси контекст, құқықтық база, экономикалық контекст, әлеуметтік-мәдени контекст және қауіпсіздік. Рейтингте Норвегия бірінші орында тұр, ал соңғы 180-орында Солтүстік Корея орналасты. Қазақстан 122-орында, Өзбекстан – 133, Тәжікстан – 152, Түркіменстан – 177. 3 мамыр - Дүниежүзілік баспасөз еркіндігі күні аталып өтті. Abai.kz
